《送罗制参》
宋代·李流谦

平生愿识韩，一见屣履迎。
自揣何所持，徒有汗背惊。
下士公盛德，事贤我真情。
西南大幕府，控制七十城。
自公归奏功，泰阶夜光明。
上前论宾客，岂但丞冰衡。
况公天人学，根本敬与诚。
么麽见事功，万物待生成。
三月涨桃花，镜面江流平。
若为化樯乌，亲送帆楫行。
临风嘿凄然，一纸聊寄声。
上有字加餐，意重千金轻。
勿言暂暌阔，四海如弟兄。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。